open-index/open-wikipedia-markdown huggingface dataset:
Oskars Virsis

**Oskars Virsis** (dzimis  Valmierā) ir bijušais latviešu basketbolists un basketbola treneris. Spēlēja saspēles vadītāja un uzbrūkošā aizsarga pozīcijā. Bijis Latvijas Basketbola līgas (LBL) kluba "Valmiera Glass VIA" galvenais treneris. 2025. gadā ir Norvēģijas kluba Tronheimas "Nidaros Jets" galvenais treneris.

## Karjera
O. Virsis ir viens no daudzajiem Latvijas basketbolistiem, kas nāk no Rūjienas. Spēlētāja karjeras lielāko daļu aizvadījis Valmieras un Jēkabpils klubos, bet tās sākumā bijis arī BK Ventspils sistēmā. Valmiera/Ordo pārstāvēja līdz 2012. gadam, bet pēc tam 6 sezonas bija BK Jēkabpils sastāvā. Spēlētāja karjeras izskaņas posmā pievienojās Norvēģijas klubam *[[Frøya]]*, taču tur ilgi neuzkavējās, atgriežoties mājās un 2019. gadā pievienojoties "Valmiera Glass VIA" treneru komandai.

Pārtāvējis visu vecumu Latvijas jaunatnes izlases. 2009. gadā kopā ar Latvijas U-18 izlasi izcīnīja bronzas medaļu 2009. gada Eiropas U-18 čempionātā.

### Trenera karjera
Pēc profesionālā basketbola karjeras beigām pievērsies trenera darbam, strādājis kā jaunatnes treneris Valmieras sporta skolā.

2019. gadā kļuva par galvenā trenera Roberta Zeiles palīgu profesionālajā komandā "Valmiera Glass VIA", turpinot to arī nākamajā sezonā kā Edmunda Valeiko asistents (otrs asistents bija Sandis Amoliņš). 2022.—2023. gada sezonā O. Virsis bija Lietuvas speciālista Toms Kerša asistents Valmieras komandā. No gados jauniem spēlētājiem komplektētā komanda sezonu iesāka neveiksmīgi, un pēc vairākiem graujošiem zaudējumiem lietuviešu treneris tika atbrīvots, bet komandas vadību kā galvenais treneris pārņēma O. Virsis, turpinot to arī 2023.—2024. gada sezonā. Arī 2023.—2024. gada sezonā Valmieras komanda daudz vairāk spēles zaudēja, nekā uzvarēja, lai arī pirm sezonas sastāvā tika iekļauti vairāki pieredzējuši basketbolisti. 2024. gada februārī O. Virša vietā par komandas galveno treneri tika apstiprināts cits Latvijas treneris Nikolajs Mazurs.

2024. gada vasarā O. Virsis turpināja trenera karjeru Zviedrijā, kļūstot par *[[Jämtland]]* galvenā trenera Andra Kehra asistentu. Gadu mijā viņš stājās kluba galvenā trenera amatā un vadīja komandu līdz sezonas beigām. 2025. gada vasarāā viņš pārcēlās uz kaimiņvalsti Norvēģiju, kļūstot par Tronheimas "Nidaros Jets" galveno treneri.

## Atsauces

## Ārējās saites
Dedestiņu vīķis

**Dedestiņu vīķis** () ir tauriņziežu dzimtas suga, kas ir sastopama Eiropā (neiekļaujot ziemeļu un austrumu apvidus), kā arī dažviet Rietumāzijā un Ziemeļāfrikā.

Suga ir ierakstīta Latvijas Sarkanās grāmatas 2. kategorijā. Tā ir sastopama reti, tikai Kurzemes piejūrā, kur parasti aug nelielās grupās vietās ar skraju veģetāciju sausos priežu mežos, krūmājos, pļavās un starpkāpu ieplakās tiešā Baltijas jūras tuvumā posmā no Papes līdz Kolkai.

## Atsauces
Dzeltenais vīķis

**Dzeltenais vīķis** () ir tauriņziežu dzimtas suga, kas ir sastopama Dienvideiropā, Vidusjūras reģionā, izolēti arī Lielbritānijas dienviddaļā, kur tā aug tīrumos, sausās nogāzēs un ceļmalās. Latvijā dzeltenais vīķis ir ļoti rets, ievazāts augs.

## Atsauces
Kasūbijas vīķis

**Kasūbijas** jeb **Kašūbijas vīķis** () ir tauriņziežu dzimtas suga, kas ir sastopama Eiropā un Mazāzijā, tostarp visā Latvijas teritorijā neiekļaujot valsts ziemeļaustrumu daļu, kas sakrīt ar sugas areāla ziemeļaustrumu robežu. Dažāda lieluma grupas aug sausos priežu mežos un mežmalās, grants karjeros un ceļmalās.

## Apraksts
Daudzgadīgs lakstaugs ar stipri zarainu, tievu un ložņājošu sakni. Vidēja lieluma (30—60 cm). Gandrīz kails vai viegli pūkains. Stublājs vienkāršs vai zarots, parasti stāvs, bet var būt arī gulošs vai kāpelējošs.

Lapas uz stublāja izvietotas gandrīz divās rindās, saliktas no 16—26 iegareni lancetiskām vai eliptiskām lapiņām (garums 1,2—2,5 cm, platums 0,3—0,7 cm), kas galā beidzas ar īsu smaili, ar labi izteiktām sānu dzīslām. Lapas galā vienkārša vai divžuburaina vītne. Ziedi stublāja galotnē īsos un blīvos ķekaros ar 8—15 ziediem, nokareni, 0,9—1,2 cm gari ar 0,2—0,3 cm gariem kātiņiem. Ķekars īsāks nekā lapa, kuras žāklē tas atrodas. Pielapes veselas, pusbultveida vai īlenveida, 0,7—0,8 cm garas. Kauss zvanveida, ar nevienādiem zobiņiem. Vainags purpurviolets, laiviņa priekšpusē gaišāka. Auglis — olveidīga, gandrīz rombiska, kaila kastaņbrūna vai ruda pāksts (garums 1,5—2,5 cm, platums 0,6—0,8 cm) ar 1—3, parasti 2 noapaļoti plakanām, dzeltenbrūnām līdz olīvzaļām gaiši plankumotām  sēklām. Zied no jūnija beigām līdz augustam.

## Atsauces
Olaines iela (Rīga)

**Olaines iela** ir iela Rīgā, Kurzemes rajonā, Iļģuciemā. Olaines iela sākas starp daudzstāvu ēkām netālu no Lilijas ielas (vēsturiski bijusi ar to savienota) un, nekrustojot citas ielas, beidzas krustojumā ar Balto ielu. Ielas garums ir 140 metri un tā sastāv no vienas braukšanas joslas ar asfalta segumu. Ap Olaines ielu ir dažāda veida dzīvojamās ēkas.

Pirmo reizi Rīgas ielu sarakstos Olaines iela atrodama 1898. gadā ar tagadējo nosaukumu, kas vēlāk nav mainījies. Iela ir nosaukta Olaines pilsētas vārdā.

Olaines iela ir savienota ar Balto ielu.

## Skatīt arī
* Iļģuciems

## Atsauces
Pēteris Heinrihs Blankenhāgens

**Pēteris Heinrihs Blankenhāgens** (; 1723—1794) bija Rīgas tirgotājs, Vidzemes Vispārderīgās un ekonomiskās biedrības dibinātājs.

## Dzīvesgājums
Dzimis 1723. gada 3. oktobrī Tallinā tirgotāja un Rīgas Lielās ģildes vecākā Sīmaņa Blankenhāgena (1690—1735) un viņa sievas Agnetas, dzimušas fon Glēnas, ģimenē.

No 1750. gada bija tirgotājs Rīgā, darbojās Lielajā ģildē, 1763. gadā viņu ievēlēja par Lielās ģildes oldermani jeb vecāko. Kopš 1780. gada viņš bija Allažu un Jūdažu muižu īpašnieks un Rīgas vietniecības kolēģijas asesors.
Neilgi pirms nāves viņš 1792. gadā no dibināja Vidzemes Vispārderīgo un ekonomisko biedrību.

Miris 1794 . gada 7. janvārī Rīgā. 1794. gada augustā viņa atraitni un trīs dēlus uzņēma dižciltīgo kārtā, bet 1795. gadā Blankenhāgenu dzimtu ierakstīja Vidzemes bruņniecības matrikulā.
Kvenka

**Kvenka** (*Cuenca*) var būt:

* Kvenka — pilsēta Ekvadorā;
* Kvenka — pilsēta Spānijā;
* Isaks Kvenka — spāņu futbolists.
Hetafe

**Hetafe** (, ) ir pilsēta un pašvaldība Spānijas centrālajā daļā, Madrides apgabalā. Atrodas 12 kilometrus uz dienvidiem no Spānijas galvaspilsētas Madrides un faktiski ir Madrides piepilsēta. Pilsēta izvietojusies Centrālajā Kordiljerā, vidēji 622 metrus virs jūras līmeņa. 2022. gadā Hetafē dzīvoja 183 tūkstoši iedzīvotāju.

Pilsētā bāzējas futbola klubs *[[Getafe Club de Fútbol]]*, kurā 2007. gadā spēlēja arī latviešu futbolists Māris Verpakovskis.

## Atsauces

## Ārējās saites
Papua-Jaungvinejas futbola izlase

**Papua-Jaungvinejas futbola izlase** ir nacionālā futbola komanda, kas pārstāv Papua-Jaungvineju starptautiskās futbola sacensībās. Papua-Jaungvinejas futbola izlasi pārvalda Papua-Jaungvinejas futbola asociācija.

## Pasaules kausā
* 1930—1994 — *Nepiedalījās*
* 1998 — *Nekvalificējās*
* 2002 — *Nepiedalījās*
* 2006 — *Nekvalificējās*
* 2010 — *Diskvalifikācija*
* 2014—2022 — *Nekvalificējās*
* 2026 — *[[2026. gada FIFA Pasaules kausa kvalifikācija — OFC zona|Nekvalificējās]]*

## Okeānijas Nāciju kausā
* 1973 — *Nepiedalījās*
* 1980 — Grupu turnīrs
* 1996 — 2000 — *Nekvalificējās*
* 2002 — Grupu turnīrs
* 2004 — *Nekvalificējās*
* 2008 — *Diskvalifikācija*
* 2012 — Grupu turnīrs
* 2016 — Otrā vieta
* 2020 — *[[COVID-19 pandēmija]]s dēļ atcelts*

## Atsauces
Dzēšgumija

thumbnail|upright=1.2|Dzēšgumijas
**Dzēšgumija** jeb **dzēšamgumija** ir kancelejas piederums, kas paredzēts uzrakstītā izdzēšanai. Dzēšgumiju ražo no dažādiem materiāliem. Viens no izplatītākajiem materiāliem ir gumija (kas ir piesaukts arī šī kancelejas piederuma nosaukumā), bet to gatavo arī no vinila un plastmasām.

Dažreiz dzēšgumija ir daļa no zīmuļa; neliels dzēšgumijas gabaliņš piestiprināts zīmuļa galā, lai vajadzības gadījumā varētu to likt lietā un izdzēstu vai padzēstu ar zīmuli rakstīto.

## Ārējās saites
Tamperes katedrāle

{
  "type": "ExternalData",
  "service": "geoshape",
  "ids": "Q1236638"
}


**Tamperes katedrāle** (, ) ir 1907. gadā uzcelta Somijas Evaņģēliski luteriskās baznīcas katedrāle, kas atrodas Somijas dienvidos, Tamperes pilsētā. 1554. gadā dibinātās Tamperes diecēzes galvenā baznīca.

Baznīca celta no 1902. līdz 1907. gadam nacionālā romantisma stilā pēc arhitekta Larsa Sonka (*Lars Sonck*, 1870—1956) projekta. Katedrāle pazīstama ar freskām tās interjerā, kuras radījis simbolisma mākslinieks Hugo Simbergs (*Hugo Simberg*, 1873—1917). Baznīcas freskas savulaik izraisīja sabiedrības kritiku, sevišķi sarkanas čūskas attēls baznīcas velves virsotnē. Katedrālē atrodas arī viens no pazīstamākajiem Somijas mākslas darbiem — "Ievainotais eņģelis" (*Haavoittunut enkeli*). 1923. gadā baznīca kļuva par katedrāli, kad diecēzes centrs tika pārcelts no Porvo, tur nodibinoties atsevišķai zviedru diecēzei.


FI-Tampere-2019-09-08T153429EEST_lc.JPG
FI-Tampere-2019-09-08T153324EEST_lc.JPG
L1020035-HDL.jpg|Freska "Ievainotais eņģelis"
L1000930-HDL.jpg|Freska "Nāves dārzs" (*Kuoleman puutarha*)
L1000905-HDL.jpg
Tampereen tuomiokirkko parvelta.jpg


## Ārējās saites

*
Amazonas 5

***Amazonas 5*** ir Spānijas uzņēmuma *[[Hispasat]]* sakaru pavadonis. Tas paredzēts sakaru nodrošināšanai klientiem Latīņamerikā. Pavadonis orbītā tika palaists 2017. gada 11. septembrī.

Kosmisko aparātu izgatavoja ASV uzņēmums *[[SSL (uzņēmums)|SSL]]*. Līgums ar to tika noslēgts 2014. gada decembrī.
*Amazonas 5* tika būvēts uz platformas *[[SSL 1300]]* bāzes. Tam ir 34 Ka un 24 Ku joslas raidītāji.
Pavadonim bija pietiekama jauda, lai aizstātu *[[Hispasat 74W-1|Amazonas 4A]]* (tas piedzīvoja darbības traucējumus) un *Amazonas 4B* (tā izgatavošanas pasūtījums tika atcelts pēc problēmām ar *Amazonas 4A*).

## Lidojuma gaita
*Amazonas 5* tika palaists  19:23 *[[UTC]]* ar nesējraķeti *[[Proton-M/Briz-M]]* no Baikonuras kosmodroma 200. laukuma 39. palaišanas iekārtas.

Ģeostacionārajā orbītā tas tika izvietots punktā 61° rietumu garuma, blakus *[[Amazonas 2]]*, *[[Amazonas 3]]* un *[[Hispasat 74W-1|Amazonas 4]]*. Šeit tas aizvietoja *Amazonas 4*, ko savukārt pārvietoja uz pozīciju 74° R un pārdēvēja par *[[Hispasat 74W-1]]*.

## Atsauces

## Ārējās saites
* Amazonas 5 Hispasat 
* Amazonas 5 ILS, palaišanas nodrošinātājs 
* Amazonas 5 Gunter's Space Page, 
* Proton successfully delivers Amazonas-5 Anatoly Zak
Krūmāja vīķis

**Krūmāja vīķis** (*Vicia dumetorum*) ir tauriņziežu dzimtas suga. Tā ir sastopama Eiropas centrālajā, dienvidu un dienvidaustrumu daļā, kā arī ir dažviet ieviesies Ziemeļeiropā.

Latvijā suga ir ļoti rets ievazāts augs. Tā ir ierakstīta Baltijas jūras reģiona Sarkanajā grāmatā.

## Atsauces
Alfelda

**Alfelda** () jeb **Lielais Ungārijas līdzenums** ir Vidusdonavas zemienes lielākā daļa, plakans līdzenums, kas veido vairāk nekā pusi no mūsdienu Ungārijas teritorijas valsts dienvidos un austrumos. Fizioģeogrāfiski ietver arī teritorijas Slovākijā, Ukrainā, Rumānijā un Serbijā, tomēr politiski par Alfeldu bieži uzskata tikai Ungārijas līdzenuma daļu.

Pirms Pirmā pasaules kara un Trianonas līguma visa Alfelda ietilpa Ungārijas karalistes teritorijā. To bieži uzskata par Ungārijas kultūras šūpuli. Alfeldas daba un tradīcijas aprakstītas Ferenca Moras (*Móra Ferenc*), Žigmonda Morica (*Móricz Zsigmond*) un Šāndora Petēfi darbos.

## Ārējās saites
Nemiru katoļu baznīca

{
  "type": "ExternalData",
  "service": "geoshape",
  "ids": "Q12666680"
}

**Nemiru Sv. Gara baznīca** () ir Romas katoļu dievnams, kas atrodas Lietuvas dienvidrietumos, Marijampoles apriņķa Kazlu Rūdas pašvaldības Nemiru ciemā.

1942. gadā Vilkavišķu bīskaps atļāva ciemā nodibināt atsevišķu draudzi. Tautas celtniecības stilā ieturēto baznīcu iesvētīja 1943. gadā. 2023. gadā tika veikts baznīcas remonts. Kaut arī baznīca uzcelta tikai 1943. gadā, baznīcas tornī uzstādīts 1683. gadā liets zvans.


Interjeras,_Nemirų_bažnyčia.JPG|Baznīcas interjers
Nemirų_bažnyčia.JPG
Nemirų_bažnyčia,_balkonas.JPG


## Ārējās saites
Ozolmuiža (Jelgava)

**Ozolu muiža** arī **Ozolmuiža** (, arī *Paulsgnade*) bija kroņa muiža Kurzemē.

Mūsdienās muižas teritorija atrodas Jelgavas novadā un Jelgavā. Muižas galvenā ēka atrodas Jelgavas pilsētas teritorijā, bet no muižas zemēm izveidojās Ozolnieku pagasts.

## Vēsture
Muižas zemes sākotnēji piederēja Kurzemes hercogiem — tā bija valsts muiža. Privātīpašumā tā nonāca, kad imperators Pāvils I atdeva šīs zemes Kurzemes guberņas gubernatoram Kārlim Vilhelmam Heinriham fon Drīzenam , un tā ieguva vācisko nosaukumu *Paulsgnade*.

*Henrietensrūe* un *Magazin-Forwerke* pusmuižas vēlāk piekļāva muižai. Muižai kā pusmuiža piederēja arī Valdekas pils. Uz muižas likvidēšanas brīdi tās platība bija 1299 hektāri.

Bermontiādes laikā, pirms kaujām par Jelgavu, muižā atradās pirmais Pāvela Bermonta-Avalova karaspēka pulks. 15. novembrī muižu atbrīvoja latviešu karaspēka 9. pulka studentu bataljons. Kauju laikā muižas kompleksu nopostīja. Daļēji saglabājies muižas parks, kurā ir lielākā dižkoku grupa Jelgavā — ozoli un liepas, četras lapegles un divas baltās priedes.

## Atsauces
Lielie mazie meli

**"Lielie mazie meli"** () ir ASV drāmas seriāls, kura autors ir Deivids E. Kellijs. Seriāls balstīts uz Laienas Moriartijas 2014. gada tāda paša nosaukuma romānu. Seriāls iznāca  *[[HBO]]* platformā. Seriālam iznāca divas sezonas ar kopumā 14 epizodēm. Pirmo sezonu režisēja Žans Marks Valē, bet otro sezonu — Andrea Arnolda.

Rīza Viterspūna, Nikola Kidmena, Šeilīna Vudlija, Lora Derna un Zoja Kravica seriālā atveido piecas sievietes Kalifornijas pilsētā Monterejā, kuras tiek iesaistītas slepkavības izmeklēšanā. Citas lomas atveido Aleksandrs Skašgords, Ādams Skots, Džeimss Tapers, Džefrijs Nordlings, Iens Armitidžs un Ketrīna Ņūtona. Otrajā sezonā aktieru sastāvam pievienojās Merila Strīpa.

Seriāls saņēma ļoti pozitīvas kritiķu atsauksmes, sevišķi par tā režiju, scenāriju, aktierspēli, operatora darbu un skaņu celiņu. Seriāla pirmo sezonu kopumā nominēja 16 ''Emmy'' balvām, saņemot astoņas. Kidmena, Skašgords un Derna saņēma arī Zelta globusa balvas, bet seriāls saņēma balvu kategorijā "Labākais miniseriāls vai filma". Kidmena un Skašgords saņēma arī Ekrāna aktieru ģildes balvas.

## Ārējās saites
They Cloned Tyrone

***They Cloned Tyrone*** ir 2023. gada ASV zinātniskās fantastikas mistērijas kinokomēdija, kuras režisors ir Džuels Teilors. Filmā galvenās lomas atveido Džons Bojega, Teiona Parisa, Džeimijs Fokss un Kīfers Saterlends.

Filma stāsta par trio, kuri atklāj slepenu valdības sazvērestību.

Filmas *They Cloned Tyrone* pirmizrāde notika  *[[American Black Film Festival]]* festivālā. Kopš  filma ir pieejama straumēšanas platformā *[[Netflix]]*. Filma saņēma pozitīvas kritiķu atsauksmes, īpaši slavējot humoru un aktierspēli. Tīmekļa vietnē *[[Rotten Tomatoes]]* filmai ir 94% vērtējums.

## Atsauces

## Ārējās saites
Allažu ķimelis

thumb|250px|Allažu ķimeļa reklāma.

**Allažu ķimelis** () ir tradicionāls Latvijas alkoholiskais dzēriens, kas tiek izgatavots kopš vismaz 1823. gada. Mūsdienās to turpina ražot "Latvijas balzams".

## Sastāvs
Liķiera pamatā ir degvīns, kas iegūts tvaicējot ķimeņu sēklas kopā ar spirtu. Tam pievienoja cukuru un ķimeņu ēterisko eļļu. Īpaši svarīga liķiera sastāvdaļa bija ūdens, ko ņēma no vietējā avota. Katrai brūvējuma partijai ražošanas noslēguma stadijā pievienoja īpašu zālīšu uzlējumu, kura recepte esot turēta lielā slepenībā un to nevienam neizpauda. Runā, ka savu īpatnējo smaržu liķieris ieguvis no anīsa, fenheļa, līčstiebru (meža zirdzenes) un koriandra sēklām, taču tie ir tikai minējumi.
 
Spirtu veda no Sējas vai Mores brūžiem, bet cukuru no Rīgas. Ķimenes kaltēja „Cēskalnu” rijas krāsnīs, turpat gatavoja arī ķimeņu eļļu.

## Vēsture
Liķiera ražošanu pēc Rīgas uzņēmēja Augusta Mencendorfa padoma Allažu muižas brūzī 1823. gadā uzsāka muižas īpašnieks Vilhelms fon Blankenhāgens (1761—1840), to izrādīja 1830. gada Leipcigas gadatirgū ar nosaukumu *Allasch Kümmel*. Liķieri pildīja Allažos ražotās tumši zaļās stikla pudelēs.

Ražotni paplašināja viņa brāļa mazdēls Gotlībs Johans Oto fon Blankenhāgens (1830—1875) kopā ar sievu Luīzi (1838—1917). Savukārt viņa dēls landrāts Oto Vilhelms Johans fon Blankenhāgens (1867—1934) kopā ar sievu Elizabeti nodibināja „Otto fon Blankenhāgena Allažu brūzi”, ķimelis ieguva zelta medaļas 1886. gada Antverpenes un 1889. gada Parīzes izstādēs.
Ķimeļa ražotnē bija nodarbināti vidēji seši strādnieki, no kuriem divi — meistari. Viens no pēdējiem meistariem bija „Kaktiņu” saimnieks Gailiņš, kura meita Anna Smilga vēlāk kļuva par pēdējo „Allažu ķimeļa” oriģinālās receptes noslēpuma glabātāju.

Allažu muižā ķimeli ražoja līdz 1920. gada zemes reformai, kad muižu atsavināja un Oto fon Blankenhāgens emigrēja uz Vāciju. Allažu ķimeļa ražošanu turpināja A. Volfšmita ražotnē Hanzas ielas un Pulkveža Brieža ielas stūrī Rīgā.

## Atsauces
Pelagu salas

**Pelagu salas** (, ) ir Itālijai piederoša vulkāniskas izcelsmes salu grupa Vidusjūrā, dienvidos no Sicīlijas starp Maltu un Tunisijas piekrasti. Administratīvi ietilpst Sicīlijas autonomā reģiona Agridžento pašvaldību konsorcijā, kur veido atsevišķu Lampedūzas un Linozas (*Lampedusa e Linosa*) municipalitāti ar 6,5 tūkstošiem iedzīvotāju. Nosaukums cēlies no grieķu valodas vārda *πέλαγος* — ‘atklātā jūra’.

## Ģeogrāfija
Salas atrodas  no tuvākā Sicīlijas krasta,  no Goco salas un  no tuvākā Tunisijas krasta. Arhipelāgu veido galvenās salas Lampedūza (46,8 km², 5871 iedzīvotājs), Linoza (5,4 km², 433 iedzīvotāji) un neapdzīvotās Lampione (0,04 km²) un Konilji (0,04 km²), kā arī vairākas klintis salu piekrastē. Salas kalnainas ar pārsvarā stāviem krastiem.

Salas ir nozīmīga putnu ligzdošanas vieta un iekļautas putniem nozīmīgo vietu sarakstā. Divas pludmales Linozas un Konilji salu piekrastē ir vienas no pēdējām olu dēšanas vietām apdraudētajam jūras bruņurupucim (*Caretta caretta*) — tās 2002. gadā iekļautas Pelagu salu jūras rezervātā.

## Atsauces

## Ārējās saites
Uzvalks (filma)

**"Uzvalks"** () ir 2022. gada ASV krimināldrāmas filma, kuras režisors ir Greiems Mūrs. Filmā galvenās lomas atveido Marks Railenss, Zoja Doiča, Džonijs Flinns, Dilans O'Braiens, Nikija Amuka-Bērda un Saimons Rasels Bīls.

Filma stāsta par angļu drēbnieku, kurš vada veikalu 1950. gadu Čikāgā, kura galvenie klienti ir gangsteru ģimene.

Filmas "Uzvalks" pirmizrāde notika  72. Berlīnes Starptautiskajā kinofestivālā. ASV filmas pirmizrāde notika 18. martā un to izplatīja *[[Focus Features]]* un *[[Universal Pictures]]*. Filma saņēma pozitīvas kritiķu atsauksmes, īpaši slavējot kostīmus, mākslinieka un operatora darbu, Aleksandra Desplā skaņu celiņu un scenāriju. Tīmekļa vietnē *[[Rotten Tomatoes]]* filmai ir 85% vērtējums.

## Atsauces

## Ārējās saites
Džons Bojega

**Džons Bojega** (; dzimis ) ir angļu aktieris un producents.

Pirmo reizi ieguvis atpazīstamību ar lomu šausmu kinokomēdijā *[[Attack the Block]]* (2011). Kļuvis starptautiski pazīstams pēc lomas "Zvaigžņu kari" triloģijā "Spēks mostas" (2015), "Pēdējie džedi" (2017) un "Skaivokera atdzimšana" (2019). 2016. gadā saņēmis BAFTA kino balvu kategorijā "Uzlecošā zvaigzne" un *[[Trophée Chopard]]* balvu 2016. gada Kannu kinofestivālā. Par lomu filmā *[[Red, White and Blue]]*, kas bija daļa no Stīva Makvīna seriāla *[[Small Axe]]* (2020), saņēmis Zelta globusa balvu.

Atveidojis lomas arī tādās filmās kā "Sfēra" (2017), "Detroita" (*Detroit*, 2017), "Pacific Rim 2" (*Pacific Rim Uprising*, 2018), "Karotājas" (*The Woman King*, 2022) un *[[They Cloned Tyrone]]* (2023).

## Ārējās saites
2023.—2024. gada Optibet hokeja līgas sezona

**2023.—2024. gada Latvijas čempionāta sezona** ir 33. Latvijas Virslīgas hokeja čempionāta sezona. Sezona sākās . Šajā sezonā Latvijas Virslīgas hokeja čempionātā startē deviņas komandas.

2023. gadā līgas dalībnieču pulkam pievienojās Igaunijas vicečempione Tallinas "Panter". Pēc trīs gadu pārtraukuma līgā atgriezās HK Kurbads.

## Komandas
Latvijas Virslīgas Hokeja Čempionātā šosezon piedalās deviņas komandas.

## Formāts
Regulārajā sezonā tiek aizvadīti četri spēļu riņķi, kas nozīmē, ka katra no komandām aizvadīs 32 spēles. Izslēgšanas kārtā ceturtdaļfināli tiks aizvadīti sērijā līdz trim uzvarām, savukārt pusfināli un fināls sērijā līdz četrām uzvarām.

## Apbalvojumi

### Mēneša vērtīgākais spēlētājs

## Komandu treneri un kapteiņi

## Ārējās saites
* Latvijas Hokeja federācijas mājaslapa
Džeimss Ņūtons Hauards

**Džeimss Ņūtons Hauards** (; dzimis ) ir amerikāņu komponists un filmu oriģinālmūzikas autors. Sarakstījis mūziku vairāk nekā 100 filmām. Saņēmis ''Grammy'' un ''Emmy'' balvu, kā arī deviņas nominācijas Amerikas Kinoakadēmijas balvai.

Vairākkārt sadarbojies ar režisoriem M. Naitu Šjāmalānu un Frānsisu Lorensu. Radījis mūziku tādām filmām kā "Jaukā sieviete" (1990), "Mana meitene" (*My Girl*, 1991), "Paisuma princis" (*The Prince of Tides*, 1991), *[[Glengarry Glen Ross]]* (1992), "Bēglis" (1993), "Viss pieriebies" (1993), "Juniors" (*Junior*, 1994), "Ūdenspasaule" (*Waterworld*, 1995), "Kādā jaukā dienā" (1996), "Zvaigžņu basketbols" (1996), "Pirmatnējās bailes" (1996), "Mana labākā drauga kāzas" (1997), "Sātana advokāts" (*The Devil's Advocate*, 1997), "Sestais prāts" (1999), "Neievainojamais" (*Unbreakable*, 2000), "Bagātību planēta" (2002), "Zīmes" (2002), "Ciems" (2004), "Līdzzinātājs" (2004), "Karalis Kongs" (*King Kong*, 2005), "" (2005), "Asiņainais dimants" (2006), "Maikls Kleitons" (2007), "Es esmu leģenda" (2007), "Notikums" (2008), "Tumšais bruņinieks" (2008) (radījis mūziku kopā ar Hansu Cimmeru), "Nepakļaušanās" (*Defiance*, 2008), "Šopaholiķes atzīšanās" (2009), "Solta" (2010), "Tūrists" (2010), "Mīlestība un citas zāles" (2010), "Zaļais lukturis" (2011), "Borna mantojums" (2012), "Sniegbaltīte un mednieks" (2012), "Bada spēles (2012), "Upurējot bandinieku" (2014), "Melnā feja Malefisenta" (2014), "Nakts reportieris" (2014), "Fantastiskās būtnes — un kur tās meklēt" (2016), "Detroita" (*Detroit*, 2017), "Sarkanais zvirbulis" (2018), "Apslēptā dzīve" (2019), ''News of the World'' (2020) un "Džungļu kruīzs" (2021).

## Ārējās saites
Ouens Ferels

**Ouens Endrjū O'Laulins Ferels** (; dzimis ) ir profesionāls Anglijas regbija spēlētājs, kurš spēlē Anglijas regbija  premjerlīgas kluba Londonas "Saracens" sastāvā un ir Anglijas izlases kapteinis.

## Starptautiskā karjera

Ferels tika izvēlēts par Anglijas izlases kapteini 2019. gada Pasaules kausa izcīņai regbijā Japānā, kur Anglija C grupā tikās ar Franciju, Argentīnu, Tongu un ASV. Viņš arī bija kapteinis divās no četrām Anglijas izlases iesildīšanās spēlēm, sākot ar spēli pret Īriju rekordlielā uzvarā ar 57:15, un pret Itāliju Anglijas pirmajā spēlē St James Park' stadionā Ņūkāslā.

Anglijas izlase 2019. gada Pasaules kausa izcīņā sasniedza labus rezultātus, uzvarot savu grupu ar lielām uzvarām pār Argentīnu, Tongu un ASV (viņu spēle pret Franciju tika atcelta taifūna dēļ), un tam sekoja līdzvērtīga rekordam uzvara pār Austrāliju ceturtdaļfinālā. Ferels pusfinālā vadīja Anglijas izlasi līdz uzvarai pār Jaunzēlandi, ar rezultātu 19:7. Ferels bija Anglijas izlases kapteinis pret Dienvidāfriku finālā, kur Dienvidāfrikas regbisti sarūgtināja spēles favorītus un uzvarēja ar 32:12 un izcīnīja pasaules kausu.

Pusfināla uzvara pret Jaunzēlandi padarīja Ferelu par tikai ceturto Anglijas izlases kapteini (pēc Džona Pulina, Vila Kārlinga un Mārtina Džonsona), kurš kapteiņa pozīcijā ir pārspējis visas dienvidu puslodes "Lielā trijnieka" izlases: Austrāliju, Jaunzēlandi un Dienvidāfriku. Kā komandas kapteinim viņam ir 3 uzvaras pret Austrāliju, 1 pret Jaunzēlandi un 2 pret Dienvidāfriku.

## Atsauces

## Ārējās saites
* Owen Farrell  at Rugby Database
* RFU profile
* Saracens profile 
* Statbunker profile
Portsmutas katedrāle

{
  "type": "ExternalData",
  "service": "geoshape",
  "ids": "Q1573962"
}


**Portsmutas katedrāle** () jeb **Sv. Kenterberijas Tomasa katedrāles baznīca** () ir 1907. gadā uzcelta anglikāņu katedrāle, kas atrodas Anglijas dienvidos, ostas pilsētas Portsmutas vecpilsētā. 1927. gadā dibinātās Portsmutas diecēzes galvenā baznīca.

Baznīcu 1180. gadā nodibināja Normandijas augstmanis Žans de Žizorss (*Jean de Gisors*, 1133—1220) un veltīja to Tomasam Beketam. Baznīca tika nopostīta Anglijas pilsoņu kara laikā, bet pēc monarhijas restaurācijas to atjaunoja un paplašināja. Pēc 1927. gada, kad baznīca kļuva par katedrāli, sākās tās paplašināšanas darbi, kuri tika pabeigti tikai 1991. gadā.


Portsmouth_Cathedral_Choir,_Portsmouth,_Hampshire,_UK_-_Diliff.jpg
Portsmouth_Cathedral_Nave,_Portsmouth,_Hampshire,_UK_-_Diliff.jpg
Portsmouth_Cathedral_Nicholson_Organ,_Portsmouth,_Hampshire,_UK_-_Diliff.jpg
Portsmouth_Cathedral_organ_"Trompete_de_Maris"_-_2023-04-21.jpg


## Ārējās saites

*
Samoa futbola izlase

**Samoa futbola izlase** ir nacionālā futbola komanda, kas pārstāv Samoa starptautiskās futbola sacensībās. Samoa futbola izlasi pārvalda Samoa futbola federācija.

## Pasaules kausā
* 1930—1990 — *Nepiedalījās*
* 1994 — *Izstājās*
* 1998—2018 — *Nekvalificējās*
* 2022 — *Izstājās*
* 2026 — *[[2026. gada FIFA Pasaules kausa kvalifikācija — OFC zona|Nekvalificējās]]*

## Okeānijas Nāciju kausā
* 1973 - 1980 - *Nepiedalījās*
* 1996 - 2008 - *Nekvalificējās*
* 2012 - Grupu turnīrs
* 2016 - Grupu turnīrs
* 2020 - *[[COVID-19 pandēmija]]s dēļ atcelts*
* 2024 - Grupu turnīrs
## Atsauces

## Ārējās saites
* Samoa OFC
* Samoa FIFA
Romāņu tautas

[300px|thumb|[Romāņu valodas|Romāņu valodu izplatība pasaulē (tumšākā krāsā atzīmētas vietas, kur tā ir oficiāla valoda):

]]

**Romāņu tautas** (no  — 'romietis') ir dažādas izcelsmes tautu grupa, ko vieno romāņu valodu lietojums. Tajā ietilpst tādas ģeogrāfiski un etniski attālas tautas kā portugāļi, rumāņi, franči, puertorikāņi un citi.

Romas impērijā vienojošā loma bija latīņu valodai, kuru apguva daudzu impērijas provinču iedzīvotāji, liekot pamatu mūsdienu romāņu valodām. Provinču tautas latīņu valodas atšķirības bija ievērojamas jau antīkajā laikmetā, un turpināja palielināties, tomēr pēc standartizācijas romāņu valodas atkal satuvinājās.

## Tautas
Dažas tautas, kas lieto romāņu valodas:
* aromūni;
* haitieši;
* franči;
* katalāņi;
* korsikāņi;
* moldāvi;
* monegaski;
* oksitāņi;
* portugāļi;
* rumāņi;
* itāļi;
* italošveicieši;
* spāņi.

## Ārējās saites
Landzes luterāņu baznīca

**Landzes Evaņģēliski luteriskā baznīca** ir 18. gadsimtā celts Latvijas Evaņģēliski luteriskās baznīcas dievnams, kas atrodas Ventspils novada Piltenes pagasta Landzē, Ventas upes labajā krastā. Valsts nozīmes kultūras piemineklis.

Baznīca Landzē zināma no 1518. gada, bet līdz ar Gotharda Ketlera valdīšanas sākumu tā bija jau sabrukusi, jo 1567. gada recesā viņš uzdeva uzbūvēt baznīcu arī Landzē. 1609. gadā baznīca bijusi samērā labā stāvoklī. 1700. gadā uzbūvēts tornis. 1712. gada dokumentos teikts, ka baznīca ir gluži jauna. 1744. gadā pēc hercoga rīkojuma tika veikta ievērojama pārbūve, uzbūvēja jaunu koka torni. 1776. gadā Kristofers Dītrihs Georgs fon Mēdems no Zūrām uzbūvēja mūra torni. No 1847. līdz 1848. gadam baznīcas atjaunošanas darbus veica Zūru muižnieks Gustavs fon Lambsdorfs. Baznīca atjaunota arī 1878. un 1909. gadā.

Baznīcas altāris, kancele un durvis ir valsts nozīmes kultūras pieminekļi. Altāri un kanceli 1701. gadā izgatavojis Nikolass Sēfrenss. Ērģeles ar 6 reģistriem darinājuši Liepājas meistari K.Bitners un V.Bauers 1852. gadā. Landzes mācītājmuižā bērnību pavadījis dzejnieks un tulkotājs Kārlis Hūgenbergers.

## Ārējās saites
One Piece (2023. gada seriāls)

***One Piece*** (stilizēti ***ONE PIECE***) ir fantāzijas piedzīvojumu straumēšanas televīzijas seriāls, ko priekš *[[Netflix]]* veidojuši Mets Ouens un Stīvens Maeda. Seriāls ir kopš 1997. gada izdotās Eiičiro Odas tāda paša nosaukuma japāņu mangas dzīvu aktieru adaptācija, kuram viņš pats arī ir galvenais kreatīvais konsultants. Seriālu veidojušas kompānijas *Kaji Productions* un *[[Shueisha]]* (kas publicē arī mangu). Galvenos piecus Salmu cepures pirātu komandas locekļus atveido Injaki Godojs, Emīlija Rada, Makenjū, Džeikobs Romero Gibsons un Tazs Skailars.

Seriāls straumēšanas servisā *Netflix* pieejams no , un tas saņēmis pozitīvas kritiķu un fanu atsauksmes, kas atzīmē labu aktierspēli, stāstu, vizuālos efektus un lielo līdzību mangas varoņiem un notikumiem. Atsevišķi mediji to nosaukuši par vienu no labākajām anime adaptācijām ar dzīvu aktieru dalību, uzskatot to par būtisku uzlabojumu salīdzinājumā ar iepriekšējiem *Netflix* mēģinājumiem, piemēram, *[[Cowboy Bebop (2021. gada seriāls)|Cowboy Bebop]]* un *[[Death Note (2017. gada filma)|Death Note]]*.

## Atsauces

## Ārējās saites
Laki (vulkāns)

**Laki** vai **Lākaķīgars** (, ) ir vulkāns Islandē. Atrodas dienvidrietumos no Vahdnajēgidla ledāja, ietilpst Vahdnajēgidla nacionālajā parkā.

Laki faktiski ir 115 vulkāna krāteru virkne, kas  garumā stiepjas gar tektonisko plaisu augstumā līdz .

Pēdējais Laki izvirdums notika laika periodā starp 1783. gada jūniju un 1784. gada februāri, kad no plaisas izvirda ap 14 km³ bazalta lavas, kas noklāja 565 km² teritorijas un lavas straumes stiepās līdz  garumā. Izvirduma rezultātā gaisā izdalījās arī liels daudzums indīgu fluora un sēra dioksīda gāzu, kā rezultātā gāja bojā puse Islades mājlopu un ar pelniem tika piesārņotas ganības lielākajā daļā salas. Sekojošajā badā gāja bojā ap 10 tūkstošiem cilvēku — 20% valsts tā laika iedzīvotāju. Tiek uzskatīts, ka atmosfērā nokļuvušie pelnu mākoņi 1784. gadā izraisīja arī neražu un badu Eiropā.

Vienlaikus ar Laki izvirdumu notika arī Grimsvehtna zemledus vulkāna izvirdums, kas papildus lavas, pelnu un gāzu nodarītajiem postījumiem izraisīja arī ievērojamus plūdus kūstošā ledus dēļ.

## Atsauces

## Ārējās saites
Kristiāns Lauterbahs

thumb|"Jauna un maza latviešu dziesmu grāmata". Titullapa (1779).
**Kristiāns Lauterbahs** (; 1663-1720) bija Zviedru Vidzemes vācu mācītājs un baznīcas dziesmu tulkotājs latviešu valodā. Doma baznīcas mācītājs Lielā Ziemeļu kara laikā. Literāta Liborija Depkina znots un tuvākais līdzstrādnieks.

## Dzīvesgājums
Dzimis 1663. gadā Eitīnes skolas konrektora Georga Lauterbaha un viņa sievas Annas Elizabetes ģimenē, 1669. gadā ģimene pārcēlās uz Rīgu, kur Georgs Lauterbahs bija Rīgas Domskolas rektors. Studēja teoloģiju Jēnas (1686) un Halles Universitātē (1690).

1692. gadā Kristiāns Lauterbahs atgriezās Rīgā, 1695. gadā kļuva par mācītāja palīgu Jēzus baznīcā un Biķernieku draudzes mācītāju. 1697. gadā apprecējās ar Doroteju Hartmani, pēc viņas nāves 1699. gadā ar Katrīnu Bērensu, bija Salas draudzes mācītājs (1697—1702).
1702. gadā apprecējās ar Ģerdrūti Elizabeti Depkinu un kļuva par Rīgas Doma baznīcas diakonu, tad mācītāju (1702—1712).
Bija vienīgais no Rīgas luterāņu mācītājiem, kurš pārdzīvoja 1710. gada mēra epidēmiju.
 
Miris 1720. gada 6. jūnijā.

## Darbi
Kristiāns Lauterbahs tulkoja un sacerēja garīgās dziesmas, pazīstamākās no tām ir "Kas Dievam debesīs liek valdīt", "Dievs labi dar', ko darīdams".

Lauterbaha dziesmas 1704. gadā publicēja baznīcas dziesmu grāmatā "Garīga dziesmu grāmata ar dažādām tik labi vecām, kā ir jaunām dziesmām..", kā arī 1779. gada "Jaunā un mazā latviešu dziesmu grāmatā".

## Literatūra
* Jānis Straubergs. Kristjānis Lauterbahs un viņa latviešu dziesmiņas. IMM, 1933, 5/6.

## Atsauces

## Ārējās saites
Lielziedu vīķis

**Lielziedu vīķis** (*Vicia grandiflora*) ir tauriņziežu dzimtas augu suga, kuras dabiskais izplatības areāls ir Eiropas dienvidaustrumos. Latvijā tā sastopama ļoti reti — atsevišķi eksemplāri ir konstatēti uz dzelzceļiem, uzskatāma par ievazātu sugu.

Pamatareālā lielziedu vīķis aug krūmājos, tīrumos un pauguru nogāzēs.

## Atsauces
Meža vīķis

**Meža vīķis** (*Vicia sylvatica*) ir suga tauriņziežu dzimtā, kura ir izplatīta Rietumāzijā un Eiropā, tostarp diezgan bieži visā Latvijas teritorijā. Suga veido blīvas vai skrajas grupas mežmalās, skrajos mežos, mežu laucēs un izcirtumos, krūmājos, upju krastu nogāzēs.

Tā ir vienīgā Latvijā sastopamā vīķu suga, kurai ir balti ziedi ar zili violetām dzīslām.

## Atsauces

## Ārējās saites
Pūkainais vīķis

**Pūkainais vīķis** (*Vicia hirsuta*) ir augu suga tauriņziežu dzimtā, kuras dabiskais izplatības areāls ir Dienvideiropā un Dienvidrietumāzijā, taču tā mūsdienās plaši izplatījusies arī citviet Eirāzijā. Latvijā nereti sastopama visā teritorijā, kur atsevišķi eksemplāri un skrajas grupas aug sējumos, sētos zālājos, nezālienēs un atmatās.

## Atsauces

## Ārējās saites
2007. gada NBA drafts

**2007. gada [[Nacionālās basketbola asociācijas drafts]]** notika  *[[Madison Square Garden]]* Ņujorkā, ASV. Kopumā tika draftēti 60 spēlētāji (47 amatieri no ASV augstskolām un vidusskolām, 13 no ārvalstu profesionālajiem klubiem). Šajā gadā tika izraudzīti 18 ārvalstu spēlētāji (7 no tiem pirmajā kārtā). Ar pirmo izvēles numuru Portlendas "Trail Blazers" izvēlējās 2,13 m garo centra spēlētāju Gregu Odenu, tomēr viņa vēlākā karjera traumu dēļ bija visai neveiksmīga. Ar otro numuru izvēlētais Kevins Durants kļuva par lielāko šī drafta gada zvaigzni un vairākkārtēju NBA čempionu.

## Pirmā kārta

## Otrā kārta

## Ievērojamākie draftā neizraudzītie spēlētāji
* Gustavo Ajons (C/PF), , *[[Baloncesto Fuenlabrada]]* (Spānija) 
* Džoels Entonijs (C), , Nevadas Universitāte Lasvegasā
* Gerijs Nīls (SG), Tousona Universitāte
* Mirza Teletovičs (PF), , Vitorijas "TAU Cerámica" (Spānija) 
* Entonijs Tolivers (PF), Kreitona Universitāte

## Ārējās saites

* NBA Draft – ESPN
* 2007 NBA Draft – Basketball-Reference.com
Dzelzceļa transports

thumbnail|upright=1.5|Pasaules dzelzceļa tīkla karte
**Dzelzceļa transports** ir sauszemes transporta veids, kas balstās uz dzelceļa infrastruktūru. Tas ir viens no sliežu transporta veidiem. Dzelzceļa transporta priekšrocības, salīdzinot ar citiem transporta veidiem, ir lielā kravnesība (sauszemes transporta veidiem tā ir viena no lielākajām), kā arī lielā energoefektivitāte, savukārt pie trūkumiem noteikti jāmin ierobežotā piekļuve dažādām ģeogrāfiskām vietām. Lai nodrošinātu dzelzceļa transporta pārklājumu, nepieciešams izbūvēt sliedes.

Dzelzceļa transports ir attīstīts Eiropā, Ziemeļamerikā un Austrumāzijā. Protams, tas pastāv arī citos pasaules reģionos, bet nereti dzelzceļa tīkla pārklājums nav izbūvēts plaši un izvērsti.

## Ārējās saites
The Trial of the Chicago 7

***The Trial of the Chicago 7*** ir 2020. gada ASV vēsturiskā tiesu drāmas filma, kuras režisors un scenārija autors ir Ārons Sorkins. Filmā galvenās lomas atveido Jāhja Abdelmatīns II, Saša Barons Koens, Denjels Flahertijs, Džozefs Gordons-Levits, Maikls Kītons, Frenks Landžella, Džons Kerols Linčs, Edijs Redmeins, Noa Robinss, Marks Railenss, Alekss Šarps un Džeremijs Strongs.

Filma stāsta par "Čikāgas septītnieka", grupas Vjetnamas kara protestētājiem, kurus apsūdzēja par nodomu izraisīt vardarbīgas nekārtības 1968. gada Demokrātu nacionālajā konventā Čikāgā.

Sorkins sākotnējo scenāriju sarakstīja 2007. gadā ar ieceri, ka Stīvens Spīlbergs režisēs filmu. Sorkins kā režisoru apstiprināja 2018. gada oktobrī, Spīlbergam esot par filmas izpildproducentu. Filmēšana norisinājās 2019. gada rudenī Čikāgā un Ņūdžersijā.

Sākotnēji plānoja, ka filmu izplatīs *[[Paramount Pictures]]*, bet COVID-19 pandēmijas dēļ izplatīšanas tiesības pārdeva straumēšanas servisam *[[Netflix]]*. *The Trial of the Chicago 7* pirmizrāde notika , bet kopš 16. oktobra tā ir pieejama *Netflix*. Filma saņēma pozitīvas kritiķu atsauksmes, slavējot aktierspēli (īpaši Sašas Barona Koena), Sorkina scenāriju, operatora darbu, montāžu, kā arī paralēles starp 1960. gadiem un mūsdienām. Filmu nominēja 93. Kinoakadēmijas balvai sešās kategorijās, tai skaitā kategorijās "Labākā filma", "Labākais aktieris otrā plāna lomā" (Koens) un "Labākais oriģinālscenārijs". Filmu nominēja arī piecām Zelta globusa balvām (saņemot to par scenāriju), trīs Ekrāna aktieru ģildes balvām (saņemot to par labāko aktieru ansambli) un trīs BAFTA kino balvām.

## Atsauces

## Ārējās saites
Saikne

**"Saikne"** () ir 2023. gada ASV kara filma, kuras režisors ir Gajs Ričijs. Filmā galvenās lomas atveido Džeiks Jillenhols un Dārs Salīms.

Filma stāsta par Džonu Kinliju (Jillenhols), ASV armijas īpašo uzdevumu vienības seržantu, un Ahmedu, viņa afgāņu tulku, kuri cīnās pret *[[Taliban]]*.

Filmas "Saikne" pirmizrāde notika  un to izplatīja *[[Metro-Goldwyn-Mayer]]*. Latvijā pirmizrāde notika . Filma saņēma pozitīvas kritiķu atsauksmes, dēvējot to arī par vienu no pēdējo gadu labākajām Ričija filmām. Tīmekļa vietnē *[[Rotten Tomatoes]]* filmai ir 83% vērtējums.

## Atsauces

## Ārējās saites
Suvainišķi

**Suvainišķi** (), agrāk **Suveinišķi** (no ), ir miests Lietuvā pie Latvijas—Lietuvas robežas, Panevēžas apriņķa Rokišķu rajona Pandēles seņūnijā. Autoceļš RK3647 Pandēle—Suvainišķi aiz robežas kā P75 turpinās līdz Neretai. Saglabājusies senā muitas ēka.

## Vēsture
Suvainišķi pirmo reizi pieminēti 1612. gadā. 1732. gadā tie ieguva tirgus privilēģijas. 1782. gadā uzcēla Suvainišķu katoļu baznīcu. 1912. gadā dibināta pamatskola.

Pirmā pasaules kara laikā frontes apgādei 1916. gadā uzbūvēja Skapišķu—Suvainišķu — Neretas—Viesītes šaursliežu dzelzceļu, kas Lietuvas teritorijā darbojās līdz 1961. gadam. Lietuvas PSR laikā Suvainišķi bija kolhoza centrs.

## Ārējās saites
Veba Ellisa kauss

**Veba Ellisa kauss** () ir galvenā balva, kas tiek piešķirta Pasaules kausa regbijā uzvarētāju komandai. Kauss ir nosaukts Viljama Veba Ellisa vārdā, kurš bieži tiek uzskatīts par regbija izgudrotāju. Trofeja dibināta 1987. gadā īpaši pirmajam pasaules kausam regbijā.

## Kausa dizains
Veba Ellisa kauss ir izgatavots no sudraba un pārklāts ar zeltu. Krūzes augstums ir  38 centimetri, un svars 4,5 kilogrami. Kausa sānos ir figurēti rokturi, no kuriem vienu rotā satīra, bet otru nimfas galva un kausa virspusē ir noņemams vāciņš. Kausu rotā vīnogulāji, kā arī bārdaina seja un lauvas purns. Vienā kausa pusē ir iegravēts *The International Rugby Football Board*, un tieši zem tā ir 
otrs gravējums *Webb Ellis Cup*. Kausa apakšā piestiprinātajā stendā ir iegravētas visas komandas, kuras ieguvušas trofeju.

## Ārējās saites
* The History of the William Webb Ellis Cup
* Rugby Trophys
Lapzemes karš

thumb|Vērmahta atkāpšanās (melnās bultas) no Lapzemes no 1944. gada 6. septembra līdz 1945. gada 30. janvārim
**Lapzemes karš** (, , ) bija karš Lapzemes apgabalā starp Somiju un nacistisko Vāciju no 1944. gada septembra līdz 1945. gada aprīlim.

Lai gan somi un vācieši Turpinājuma kara (1941—1944) laikā bija cīnījušies kopā pret Padomju Savienību, 1943.—1944. gadā ar pārtraukumiem notika miera sarunas starp Somijas valdību un Otrā pasaules kara sabiedrotajiem, bet vienošanās netika panākta. 1944. gada 19. septembrī parakstītais Maskavas pamiers paredzēja, ka Somijai jāpārtrauc diplomātiskās attiecības ar Vāciju un jāpadzen visi vācu karavīri.

Vērmahts bija paredzējis šādu notikumu pavērsienu un plānoja organizētu atkāpšanos uz okupēto Norvēģiju. Taču PSRS pieprasīja Somijai ievērot pamiera noteikumus un uzsākt aktīvu karadarbību. 28. septembrī somi uzbruka Vērmahta pozīcijām uz austrumiem no Oulu, bet Sarkanā armija uzbruka ziemeļos, un 16. oktobrī vācieši atkāpās no Petsamo. Pēc vairākām nelielām kaujām 1944. gada novembrī vācu karaspēka lielākā daļa atkāpās ziemeļu virzienā uz pozīcijām pie Somijas un Norvēģijas robežas. Pēdējie vācu karavīri pameta Somiju 1945. gada 27. aprīlī, īsi pirms Otrā pasaules kara beigām Eiropā.

## Sekas
[thumb|Somijas karavīri paceļ karogu pie [Trīs valstu akmens krāvums|trīs valstu robežas pēc Lapzemes kara beigām, 1945. gada 27. aprīlis]]
Pēc Maskavas pamiera Somija formāli palika karastāvoklī ar Padomju Savienību un Apvienoto Karalisti līdz 1947. gada Parīzes miera līguma ratifikācijai.

Atkāpjoties vācu karaspēks izmantoja izdedzinātās zemes taktiku un sagrāva vairāk kā trešdaļu no visām reģiona ēkām. Papildus materiālajiem zaudējumiem, kas tika lēsti aptuveni 300 miljonu ASV dolāru apmērā (pēc 1945. gada maiņas kursa), par bēgļiem kļuva aptuveni 100 000 Somijas iedzīvotāju, kas saasināja pēckara atjaunošanas problēmas.

## Ārējās saites
Smilšvistiņu dzimta

**Smilšvistiņu dzimta** jeb **smilširbju dzimta** (*Pteroclidae*) ir vienīgā dzimta **smilšvistiņveidīgo** (*Pterocliformes*) putnu kārta. Dzimtā ietilpst 4 ģintis un 16 sugas. Šie putni ir izplatīti Āfrikas un Āzijas tuksnešos un pustuksnešos.

Pēc ģenētiskajiem pētījumiem smilšvistiņveidīgajiem tuvākās kārtas ir baložveidīgie un Madagaskaras dumbrvistiņveidīgie (visas trīs kārtas ietilpst baložveidīgo virskārtā). Pirms ģenētiskajiem pētījumiem smilšvistiņu dzimta bija viena no tārtiņveidīgo kārtas dzimtām.

Latvijas teritorijā ir reģistrēta viena smilšvistiņu dzimtas suga — stepes smilšvistiņa (*Syrrhaptes paradoxus*). Tā ir reta ieceļotāja.

## Iedalījums
Smilšvistiņu dzimta sīkāk dalās 4 ģintīs un 16 sugās.
* 
** 
** 
** 
** 

## Atsauces

## Ārējās saites
Maskavas pamiers (1944)

[thumb|Teritorijas, ko Somija pēc kara atdeva Padomju Savienībai. [Porkala pussala|Porkala tika atdota Somijai 1956. gadā]]
**Maskavas pamiers** (somu: *Moskovan välirauha*, krievu: *Московское перемирие*) bija miera līgums, ko 1944. gada 19. septembrī parakstīja Somija, no vienas puses, un PSRS ar Lielbritāniju, no otras puses, kas faktiski izbeidza Padomju Savienības un Somijas 1941.—1944. gada karu.

Kara stāvokli izbeidza 1947. gadā parakstītais Parīzes miera līgums.

## Līguma nosacījumi
Līguma nosacījumi bija līdzīgi tiem, par kuriem tika panākta vienošanās 1940. gada Maskavas miera līgumā: Somijai bija jāatdod daļa Karēlijas un Sallas, kā arī dažas salas Somu līcī. Ar jauno pamieru Padomju Savienībai tika nodota arī visa Petsamo teritorija, un Somija turklāt bija spiesta iznomāt Padomju Savienībai Porkalu uz piecdesmit gadiem (šī teritorija tika atgriezta Somijas kontrolē 1956. gadā). 1956. gadā Padomju Savienībai atdotās teritorijas, kas joprojām atradās Krievijas kontrolē, veido aptuveni 11,50 % (44 106,23 km²) no sākotnējās Somijas teritorijas (382 561,23 km²) pirms Ziemas kara un kara turpinājuma, kā to diktēja Tartu līgums.

Citi nosacījumi paredzēja, ka Somija sešu gadu laikā samaksās Padomju Savienībai gandrīz 300 000 000 ASV dolāru (5 miljardus mūsdienu ekvivalentā) dažādu preču veidā kā kara reparācijas. Somija arī piekrita legalizēt Somijas komunistisko partiju (pēc tam, kad tā bija veikusi dažas izmaiņas partijas noteikumos) un aizliegt partijas, kuras Padomju Savienība uzskatīja par fašistiskām. Turklāt personas, kuras Padomju Savienība uzskatīja par atbildīgām par karu, bija jāapcietina un jātiesā, no kuriem pazīstamākais bija Risto Riti.

Pamiers lika Somijai izspiest Vācijas karaspēku no savas teritorijas, kas noveda pie kara kampaņas Lapzemē.

## Skatīt vēl
* Ziemas karš
* Turpinājuma karš
* Lapzemes karš

## Ārējās saites
Korno Grande

**Korno Grande** ( — ‘Lielais rags’) ir kalns Itālijā, Apenīnu pussalas augstākā virsotne un Itālijas kontinentālās daļas augstākā virsotne ārpus Alpiem. Izvietojies Abruci masīvā Centrālajos Apenīnos, administratīvi atrodas Abruco reģiona Terāmo provincē.

Kalna ziemeļu korē atrodas viens no Eiropas vistālāk dienvidos esošajiem ledājiem — Kalderones ledājs. Senākais zināmais kalna iekarotājs ir boloņiešu virsnieks Frančesko de Marki 1573. gadā. Kāpšanai virsotnē parasti izmanto rietumu kori.

## Atsauces

## Ārējās saites
Tati

thumb|Tatu vīrieši
**Tati** ir irāņu etniskā grupa, kas dzīvo Azerbaidžānā un Krievijā (galvenokārt Dagestānas dienvidos). Tati ir daļa no Kaukāza irāņu izcelsmes pamatiedzīvotājiem un galvenokārt ir šiītu musulmaņi, bet ievērojams skaits ir arī sunnīti.

Tati lieto tatu valodu, kas ir dienvidrietumu irāņu valoda. Tatu valoda nedaudz atšķiras no standarta persiešu valodas. Starp tatiem plaši izplatītas arī azerbaidžāņu un krievu valodas.

## Skaits
1886.–1892. gada cariskās Krievijas Kaukāza tatu skaits bija 124 683, no kuriem 118 165 atradās Baku guberņā un 3609 Dagestānas apgabalā. 1926. gada padomju tautas skaitīšanā tika uzskaitīti tikai 28 705 tati, no kuriem 28 443 atradās Azerbaidžānas PSR un 1 237 Dagestānas ASR. 1979. gada padomju tautas skaitīšanā tika saskaitīti 22 441 tatu.

## Ārējās saites
Džeremijs Strongs

**Džeremijs Strongs** (; dzimis ) ir amerikāņu aktieris, saņēmis Zelta globusa un ''Emmy'' balvu. 2022. gadā žurnāls *[[Time]]* viņu iekļāva savā 100 pasaulē ietekmīgāko cilvēku sarakstā.

Savu kinodebiju piedzīvojis filmā *[[Humboldt County]]* (2008), pirms tam strādāja teātrī. Atveidojis lomas filmās "Slepenā operācija "30 pēc pusnakts"" (2012), "Linkolns" (2012), "Pārklenda" (2013), "Tiesnesis" (2014), "Selma" (2014), "Gadsimta likme" (2015), "Mollijas spēle" (2017), "Pirms vētras" (2019), "Džentlmeņi" (2019), *[[The Trial of the Chicago 7]]* (2020), "Armagedona laiks" (2022) un "Māceklis" (2024).

Kļuvis starptautiski atpazīstams pēc lomas Kendala Roja lomas atveidošanas *[[HBO]]* satīriskajā komēdijdrāmas seriālā "Pēctecība" (2018—2023), par ko 2020. gadā saņēmis ''Emmy'' balvu, bet 2022. gadā Zelta globusa balvu.

## Atsauces

## Ārējās saites
Eņģeļi ar netīrām sejām

**"Eņģeļi ar netīrām sejām"** () ir 1938. gada ASV krimināldrāmas filma, kuras režisors ir Maikls Kertics. Filmā galvenās lomas atveido Džeimss Kegnijs, Pets O'Braiens, Hamfrijs Bogarts, Enna Šeridena un Džordžs Bānkrofts.

Filma stāsta par attiecībām starp noziedznieku Rokiju Salivanu (Kegnijs) un viņa bērnības draugu Džeriju Konoliju (O'Braiens), kurš kļuvis par priesteri. Pavadot piecpadsmit gadus cietumā par laupīšanu, Salivans cenšas atgūt 100 tūkstošus dolāru no mafijas advokāta Džima Freizera (Bogarts). Tajā pašā laikā Konolijs cenšas atturēt jauniešu grupu no nokļūšanas Salivana ietekmē.

Filmas "Eņģeļi ar netīrām sejām" pirmizrāde notika  un to izplatīja *[[Warner Bros. Pictures]]*. Filma saņēma pozitīvas kritiķu atsauksmes un nominēta Amerikas Kinoakadēmijas balvai trīs kategorijās "Labākais aktieris galvenajā lomā" (Kegnijs), "Labākais režisors" un "Labākais literatūras oriģinālavots". "Eņģeļi ar netīrām sejām" dažu kritiķu vērtējumā tiek uzskatīta par vienu no visu laiku labākajām filmām. To uzskata arī par vienu no vislabākajām Kegnija performancēm, kā arī par "izcilu amerikāņu kino piemēru". Tīmekļa vietnē *[[Rotten Tomatoes]]* filmai ir 100% vērtējums. 2024. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".
[none|thumb|[Džeimss Kegnijs Rokija Salivana lomā]]

## Atsauces

## Ārējās saites
Oromu valoda

**Oromu valoda** (*Afaan Oromoo*) ir afroaziātu saimes kušītu atzara valoda. Oromu valodā galvenokārt runā oromi, un kopējais valodas pratēju skaits tiek lēsts ap 37,4 miljoniem cilvēku. Oromu valoda ir viena no Etiopijas oficiālajām valodām un viena no minoritātes valodām Kenijā. Oromu valoda ir makrovaloda, kas sīkāk dalās Boranas-Arsi-Gudži valodā, austrumoromu valodā, ormu valodā un rietumu centrālajā oromu valodā.

## Ārējās saites
Lasena smaile

**Lasena smaile** () ir aktīvs vulkāns ASV, Kalifornijā. Atrodas Kaskāžu kalnu dienviddaļā, daļa no Kaskāžu vulkāniskā loka. Kalna lavas kupola tilpums ir ap  — viens no lielākajiem lavas kupoliem pasaulē. Kupols izveidojies pirms aptuveni  gadu vairāku gadu ilgā izvirdumā. Kopš tā laika ievērojami erodējis apledojuma ietekmē; mūsdienās klāts ar nobirumiežiem. Kalna apkārtnē 1916. gadā izveidots Lasena vulkāna nacionālais parks  platībā. Kalna nosaukums cēlies no dāņu kalēja Petera Lasena, kurš 19. gadsimta vidū gar kalnu veda ieceļotājus uz Sakramento ieleju.

## Izvirdumi
Vulkāniskās aktivitātes novērotas visā aprakstītās vēstures laikā. Pēdējie izvirdumi sākušies 1914. gadā. 1915. gada 22. maijā notika eksplozīvs izvirdums, kura rezultātā šķembas tika izsviestas  tālu, bet pelni izplatījās līdz pat  uz austrumiem. Vulkāniskās aktivitātes (tvaika sprādzieni) turpinājās līdz 1921. gadam. Mūsdienās par kalna vulkānisko aktivitāti liecina fumarolas, karstie avoti un dubļu vulkāni.

## Atsauces

## Ārējās saites
Karola Greidere

**Karolīna Vidnija Greidere** (; dzimusi ) ir Amerikas Savienoto Valstu molekulārā bioloģe, ģenētiķe un bioķīmiķe. 2009. gadā viņa kopā ar Elizabeti Blekbērnu un Džeku Šostaku ieguva Nobela prēmiju fizioloģijā vai medicīnā "par atklājumu, kā hromosomas aizsargā telomēri un telomerāzes enzīms".

## Atsauces

## Ārējās saites
Norvēģijas sieviešu handbola izlase

**Norvēģijas sieviešu handbola izlase** pārstāv Norvēģiju starptautiskās handbola sacensībās, un to pārvalda *Norges Håndballforbund* (NHF). Līdz 2022. gadam Norvēģija bija iekļuvusi 24 turnīru finālos un tiek uzskatīta par vienu no visu laiku labākajām sieviešu handbola komandām.

Norvēģijas sieviešu handbola izlase ir trīskārtējās olimpiskās čempiones (2008, 2012, 2024), četrkārtējās pasaules čempiones (1999, 2011, 2015, 2021) un 10 reizes bijušas Eiropas čempiones.

thumb|Viena no labākajām spēlētājām Norvēģijas handbola vēsturē Stīne Bredāla Оftedāla

## Sasniegumi
### Olimpiskās spēles

## Atsauces

## Ārējās saites
* https://www.handball.no/handballjentene/
* IHF profile